armvectores/hy_wikipedia_2023 huggingface dataset:
Պերտիկա Բասա

Պերտիկա Բասա (իտալերեն՝ Pertica Bassa),կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 711 մարդ, խտությունը՝ 24 մարդ/կմ²։ Զբաղեցնում է 30 կմ² տարածք։ 
Փոստային ինդեքս՝ 25070։ Հեռախոսային կոդ՝ 0365։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0365 821131
Էլեկտրոնային հասցե՝ info@comune.perticabassa.bs.it
Գլախվոր կայք՝ http://www.comune.perticabassa.bs.it/


== Արատաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
1259

1259 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1259 թվականն է, 
XIII դարի 59-րդ տարին։


== Դեպքեր ==


== Ծնունդներ ==


== Մահեր ==
Վարդենիս (գետ)

Անվան այլ կիրառումների համար տե՛ս՝ Վարդենիս (այլ կիրառումներ)Վարդենիս, Ազնվաձոր, Գյոզալդարա, Գյուզալդարայի չայ, Գյոզելդերե, Գոլատակա գետ, Գոլատակու գետ, Թուխաղլա, Թուխդուզու, Թոփտուլու, Կյոզելտերե, Վարդենիկ, Վարդենոնց, Վարդենոց, Վարդենոց գետ, Վարդենունց, Քոլատակի գետ, Քոլատակու գետ, գետ Գեղարքունիքի մարզում՝ Սևանա լճի ավազանում։ Սկիզբ է առնում Վարդենիսի լեռնաշղթայի կենտրոնական մասի հյուսիսային լանջերից՝ 3215 մ բարձրությունից։ Երկարությունը 28 կմ է, ջրհավաք ավազանը՝ 116 կմ²։ Գետահովիտը վերին և միջին հոսանքներում V-աձև է, ստորինում լայնանալով՝ դուրս է գալիս մերձլճային հարթավայր և Վարդենիկ գյուղից հյուսիս թափվում Սևանա լիճը։ Սնումը ձնաաևձրևային է, վարարումը՝ գարնանը։ Տարեկան միջին ծախսը 1,87 մ³/վ է, հոսքը՝ 55, 8 միլիոն մ³։ Սելավատար է։ Ձմռանը սառցակալում է։ Ջրերն օգտագործվում են ոռոգման նպատակով։


== Ծանոթագրություններ ==
Ափեր (ֆիլմ, 1973)

«Ափեր» (ռուս.՝ «Берега»), 1973 թվականի լիրիկական կատակերգություն, որը նկարահանել է ռեժիսոր Եկատերինա Ստաշևսկայա-Նարոդիցկայան Ալեքսանդր Ռեկեմչուկի պատմվածքների հիման վրա։


== Սյուժե ==
Ֆիլմը բաղկացած է երեք նովելներից, որոնց հերոսները՝ ատամնաբույժ Լենոչկա Ռոգովան, պատկառելի դասախոս Պյոտր Պետրովիչ Գուդոշնիկովը և կինոմեխանիկ Սաշա Իգոնինը, լողում են Հյուսիսային Յուվե գետի վրա՝ տայգայական գյուղերի և գեղեցիկ լանդշաֆտների կողքով։ Ճանապարհին նրանք ծանոթանում են բարի ու անկեղծ տեղացիների հետ։


== Դերերում ==
Վալերի Զոլոտուխին — Սաշկա
Ելենա Պրուդնիկովա — Լենոչկա Ռոգովա
Վիկտոր Տիտով — Պետր Պետրովիչ Գուդոշնիկով
Սերգեյ Տորկաչևսկի — ոստիկան
Բորիս Շչերբակով — Սեմյոն Պետուխով
Նատալյա Վորոբյովա — Նաստենկա
Ստանիսլավ Սադալսկի — Ալեքսեյ Գուրով
Նիկոլայ Դենիսով — Միտկա
Վլադիմիր Սոկոլով — Պյոտր Սոբյանին, ենթասպա
Լյուդմիլա Կորշակովա — Կլավա
Վալերի Խլևինսկի — Գրիշկա
Վալենտինա Բերեզուցկայա — Դարյա
Ելիզավետա Եվստրատովա — Սարիչիխա
Վալենտինա Բելյաևա — Աննա Կոնդրատևնա
Նատալյա Գվոզդիկովա — Նատաշա
Վլադիմիր Գերասիմով — Անդրեյ
Դանիիլ Նետրեբին — Վասիլի Իվանովիչ Ավվակումով, նավի կապիտան
Նիկոլայ Ռոմանով — հաշվապահ
Հեղինակի տեքստը՝ Օլեգ Անոֆրիև
Էպիզոդներում՝ Ալեքսանդր Բեսպալի, Զոյա Վասիլկովա, Շավկատ Գազիև, Նատալյա Գուրզո, Նիկոլայ Մալիկով, Պյոտր Մերկուրև, Գալինա Միքելաձե, Գեորգի Գեգեճկորի, Ն. Վերդերևսկայա, Անատոլի Իգոնին, Յուրի Սոսնին, Ելենա Մետելկինա (լուսագրերում նշված է որպես Պ. Մետելկինա), Օ. Շարովա։
Տղաները պարերի ժամանակ՝՝ Բորիս Ռուդնև և Միխայիլ Չիգարյով (լուսագրերում նշված չեն)։


== Նկարահանող խումբ ==
Ռեժիսոր՝ Եկատերինա Ստաշևսկայա-Նարոդիցկայա
Սցենարիստ՝ Ալեքսանդր Ռեկեմչուկ
Օպերատոր՝ Պյոտր Սատունովսկի
Կոմպոզիտոր՝ Նիկիտա Բոգոսլովսկի
Նկարիչ՝ Սեմյոն Ուշակով


== Ծանոթագրություններ ==
Մոխրաթաղ

Մոխրաթաղ, գյուղ Արցախի Հանրապետության Մարտակերտի շրջանում՝ Թարթառ գետի միջին հոսանքում՝ 540 մետր բարձրության վրա։ Գտնվում է հանրապետության հյուսիսարևելյան հատվածում, Մարտակերտ շրջկենտրոնից 8 կմ հեռավորության վրա, իսկ մայրաքաղաք Ստեփանակերտից` 62 կմ հեռավորության վրա։


== Աշխարհագրություն ==
Համայնքը լեռնային է, ունի 2856,80 հա տարածք, որից 1350,59 հա գյուղատնտեսական նշանակության, 1369,05 հա անտառային հողեր։ Համայնքի տարածքում առկա են թվով 6 աղբյուրներ` «Բլեղանց», «Քիթի-մարեն», «Ինը մասեն», «Քյահրիզ», «Պնջիր-փիշին» և «Տզզալուն»։


== Մոխրաթաղը Արցախյան պատերազմում ==
1989-ին Մախրաթաղում կազմավորվել է կամավորական ջոկատ (հրամանատար՝ Վ. Բալայան, Գ. Պողոսյան), որը մասնակցել է գյուղի, Մարտակերտի (Չայլու, Կիչան, Մարաղա, Վաղուհաս և այլն), Շահումյանի (Բուզլուխ, Մանաշիդ, Կարաչինար, Էրքեջ և այլն), Հադրութի (Տող, Ծամձոր և այլն) շրքանների ինքնապաշտպանական և ազատագրական մարտերին։ Մոխրաթաղից ԼՂՀ «Մարտական խաչ» 1-ին աստիճանի շքանշանով պարգևատրվել է Վ. Բալայանը (հետմահու)։ Մոխրաթաղից զոհվել է 11 ազատամարտիկ։


== Բնակչություն ==
2015 թվականին Մոխրաթաղ համայնքի բնակչության թվաքանակը կազմում է 341 մարդ, կա 102 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ` եկեղեցի «Ինը մաս» (XII դ. վերակառուցվել է 1881 թ.), Սբ. Աստվածածին եկեղեցի (1883 թ.), գերեզմանոց (միջնադար), Մելիք-Իսրայելյանների ապարանք (1771 թ.), «Սահար օրիորդ» մատուռ, հաշվառված է 14 հուշարձան։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում թին 28 աշակերտներ։


== Ծանոթագրություններ ==
Կոբյակովո (գյուղ, Օրջոնիկիձեևսկի շրջան)

Կոբյակովո (ռուս.՝ Кобяково), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆինո դել Մոնտե

Ֆինո դել Մոնտե (իտալերեն՝ Fino del Monte), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 1116 մարդ, խտությունը՝ 279 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 24020։ Հեռախոսային կոդ՝ 0346։
Սուրբ առաքյալ Անդրեաս Առաջինը հարգվում է որպես համայնքի հովանավոր։ Տոնակատարությունը նոյեմբերի 30-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0346 72018
Էլեկտրոնային փոստ։ info@comune.finodelmonte.bg.it
Պաշտոնական կայք։ http://www.comune.finodelmonte.bg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տղասպար

Տղասպար, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սովորական սարյակ

Սովորական սարյակ (լատ.՝ Sturnus vulgaris), սարյակների ընտանիքի թռչուն։ Նստակյաց է, տարածված։
Մարմնի երկարությունը 21,5 սմ է, թևերի բացվածքը՝ 37-42 սմ, կենդանի զանգվածը՝ 73-98 գ։ Փետրածածկը սևավուն է, արևի լույսի տակ՝ մանուշակագույն՝ կանաչ փայլով։ Բնադրման շրջանում արուի կտուցը դեղին է, հիմքը՝ կապտավուն, էգի կտուցի հիմքը՝ վարդագույն։ Հետբնադրման շրջանում արուի և էգի փետրածածկը բաց գույնի է՝ խոշոր պտերով, կտուցը՝ խամրած դեղնավուն։ Երիտասարդի փետրածածկը խամրած դարչնամոխրագույն է, սանձիկը (աչքի ու կտուցի միջև ընկած հատվածը), ոտքերը՝ սևավուն։ Թևավերևի փետուրները բաց գույնի երիզված են։ Բնակվում է գյուղերի և քաղաքների հարևանությամբ։ Սնվում է անողնաշարավորներով, պտուղներով։
Հարսանեկան զույգերը կազմվում են ապրիլի սկզբից հունիսի վերջը։ Այդ ընթացքում արուն, վիզը դեպի առաջ ձգելով, կտուցի հաճախակի չխկչխկոցով, կիսաբաց դողդողջուն թևերով, տեղում մերթ աջ, մերթ ձախ կիսապտույտ գործելով, գրավում է էգի ուշադրությունը և թեթևակի ոստյունով հայտնվում նրա մոտ։ Բնադրում է ծառերի փչակներում, զառիթափերի կամ շինությունների ճեղքերում, արհեստական թռչնաբներում։ Բույնը գավաթաձև է, կառուցում են էգն ու արուն՝ խոտաբույսերից և թափոններից։ Դնում է 30 մմ տրամագծով, բաց կապույտ 3-7 ձու։ Թխսակալում են արուն 1ւ էգը՝ 14-15 օր։ Հուլիսի 1-ին կեսից լիարժեք հասուն ձագերը զանգվածային թռիչքի են դիմում։
Հետբնադրման շրջանում երամներ են կազմում (մի քանի տասնյակից մինչև մի քանի հազար թռչուն)։ Համարվում է գարնան ավետաբերը։ Օգտակար է, ոչնչացնում է միջատներին։
Քլիֆորդ Իրվինգ

Քլիֆորդ Իրվինգ (անգլ.՝ Clifford Irving, նոյեմբերի 5, 1930(1930-11-05), Նյու Յորք, Նյու Յորք, ԱՄՆ - դեկտեմբերի 19, 2017(2017-12-19), Սարասոտա, Ֆլորիդա, ԱՄՆ), ամերիկացի գրող և լրագրող, ով 1971 թվականին կեղծել է միլիոնատեր Հովարդ Հյուզի կենսագրությունը։ Խարդախության համար նա դատապարտվել է 2.5 տարվա ազատազրկման։


== Կենսագրություն ==
Նյու Յորքի նկարչի որդին, ով մշակել է Collier’s ամսագրի շապիկները։ Նա իր առաջին վեպը հրատարակել է 1956 թվականին։ 1960-ականներին ապրել է Իբիցայում, ունեցել է կնամոլի համբավ,  չորս անգամ ամուսնացել է։ Արվեստի գործերի հայտնի կեղծարար Էլմիր դե Հորիի հետ ծանոթանալուց հետո, ով Իբիցիայում ճգնավորի կյանք էր վարում, McGraw-Hill հրատարակչությունում հրապարակել է նրա հետ զրույցների գիրքը՝ «Կեղծագիր» (1969)։
Այն բանից հետո, երբ «Կեղծագիրը» հայտնվել է բեսթսելլերների ցանկում հարգարժան հրատարակչությունը Իրվինգի հետ պայմանագիր է կնքել 765,000 ԱՄՆ դոլարի՝ նախատեսելով մեկ այլ հայտնի ճգնավորի՝ միլիոնատեր Հովարդ Հյուզի ինքնակենսագրության հրատարակումը։ Գրքի ամբողջ բովանդակությունը, ներառյալ նամակագրությունը միլիոնատիրոջ հետ և հարցազրույցների հավաքածուն, կեղծվել են Իրվինգի և նրա գործակալի կողմից:Նրանք հույս ունեին, որ Հյուզն այնքան է կորցրել արդիականության նկատմամբ հետաքրքրությունը, որ ուշադրություն չի դարձնի հրապարակմանը։ 
1972 թվականի սկզբին ծեր Հյուզը անսպասելիորեն լրագրողների հետ աուդիո-կոնֆերանս է կազմակերպել, որի ընթացքում նա հայտարարել է, որ Հովարդ Հյուզի ինքնակենսագրության ամբողջ բովանդակությունը կեղծ է սկզբից մինչև վերջ։ Իրվինգը կասկածի տակ է դրել ձայնագրության ընթացքում լսված ձայնի պատկանելիությունը Հյուզին և փորձել է թաքնվել Շվեյցարիայում, սակայն ձերբակալվել է ոստիկանության կողմից։ Նա ընդհանուր առմամբ 17 ամիս անցկացրել է ճաղերի հետևում, իսկ հետո պատմել է «Խաբեություն» գրքի սկանդալի մասին (The Hoax, 1981):


== Կինոթատրոնում ==
«Ֆ-ն որպես կեղծագիր» (1974), Օրսոն Ուելսի վերջին ֆիլմը, ի թիվս այլ բաների, պարունակում է Իրվինգի արկածների մասին պատմությունը։
«Խաբեություն» (2007), 1981 թվականի գրքի ազատ էկրանավորում, Քլիֆորդ Իրվինգի դերում` Ռիչարդ Գիր։


== Ծանոթագրություններ ==


== Արտաքին հղումներ ==
Քլիֆորդ Իրվինգի կայքէջը
Չիհիրկան Վերին

Չիհիրկան Վերին, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնում էր Խորասան գյուղաքաղաքից 44 կմ հարավ-արևմուտք, Չիհիրկան Ներքին գյուղից 1 կմ հարավ-արևելք, Արաքս գետի աջակողմյան վտակներից մեկի ափին։ Մտնում էր Ներքին Բասենի կազմի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վասակակերտի դամբարանադաշտ

Վասակակերտի դամբարանադաշտ, բրոնզեդարին ժամանակաշրջանի հնավայր-դամբարանադաշտ Մեծ Հայքի Սյունիք նահանգի Ճահուկ գավառի Վասակակերտ գյուղից 700-750 մետր հյուսիս, որն այժմ գտնվում է Ադրբեջանական Հանրապետության Նախիջևանի Ինքնավար Հանրապետության Բաբեկի շրջանում։
1980-ականների դրությամբ դամբարանաթմբերի վրա դրված մեծ ու փոքր քարերի մի մասը տեղահան էին արված։ Տարածքում կատարվել է մասնակի պեղումներ, իսկ մի մասն էլ հարթեցվել է։


== Ծանոթագրություններ ==
Դեմուրդաղ

Դեմուրդաղ, լեռ Վրաստանի Մառնեուլի մունիցիպալիտետում, Վիրահայոց լեռների և Ջավախքի լեռնաշղթայի լեռնահամակարգերի միջին հատվածներն իրար հետ կապող սարավանդում, Դմանիս քաղաքի ավերակներից մոտ 11 կմ ալևելք։ Լանջերն անտառածածկ են։


== Ծանոթագրություններ ==
Ֆեդորովկա (գյուղ, Կոմսոմոլսկի գյուղական խորհուրդ)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1930 թվականին։
2001 թվականի տվյալներով Ֆեդորովկա գյուղում բնակվում էր 138 մարդ։ Բնակավայրը զբաղեցնում է 0,559 կմ² տարածք։ Բնակչության խտությունը կազմում էր 246,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմարով (գյուղ, Վիննիցայի շրջան)

Անվան այլ կիրառումների համար տե՛ս՝ ԿոմարովԿոմարով (ուկրաիներեն՝ Комарів), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1775 թվականին։
2001 թվականի տվյալներով Կոմարով գյուղում բնակվում էր 1 190 մարդ։ Բնակավայրը զբաղեցնում է 2,19 կմ² տարածք։ Բնակչության խտությունը կազմում էր 543,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քամբրիա շրջան (Փենսիլվանիա)

Քամբրիա շրջան (անգլ.՝ Cambria County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.795 կմ² է, բնակչությունը՝ 143.679 մարդ (2010 թ. տվյալներով)։ Շրջկենտրոնն է Էդենսբուրգ բնակավայրը։ Կազմավորվել է 1804 թ.։
Էլբոու

Էլբոու (անգլ.՝ Elbow River), գետ հարավային Ալբերտա երկրամասում, Կանադա։ Սկիզբ է առնում Կանադական ժայռոտ լեռներից։ Թափվում է Բոու գետը՝ Կալգարի քաղաքի մերձակայքում։
Երկարությունը 120 կմ, ջրավազանի լայնությունն է 1200 կմ².
Էլբոու գետը հանրաճանաչ է մարզիկների շրջանում, որոնք զբաղվում են թիավարությամբ։ Առավել հայտնի վայրեր են՝ Ալեն Բիլի պատնեշը, Չմոռանաս ինձ (անգլ.՝ Forgetmenot) և Էլբոուի ջրվեժը։
Էլբոուում ջրի մակարդակը սաստիկ փոփոխական է։ 2005 թվականի հունիսին գետը ափերից դուրս է եկել և վերջին 200 տարում առաջացրեց ամենամեծ հեղեղը։ Հեղեղը ամբարտակի պատնեշի վրայից դուրս թափվեց և ավելի քան 1500 Կալգարիի բնակիչներ, որոնք բնակվում էին ջրածածկ գոտում, էվակուացվեցին։


== Աշխարհագրություն ==

Գետը սկիզբ է առնում Էլբոու լճից, որը գտնվում է Կանադական ժայռոտ լեռներում՝ Elbow-Sheep Wildland Provincial Park, և հոսում է նախալեռներից դեպի Բրըգ Կրիկ գյուղ։ Էլբոուն անցնում է Alberta Highway 22-ից և հասնում է Սփրինգբընկ գյուղական բնակավայրին և արևմուտքից Կալգարիա հնդկական ռեզերվում։ Քաղաքի մոտ գետը թափվում է արհեստական դելտայի և Գլենմուր ջրամբարի մեջ, որոնք Կալգարիի խմելու ջրի երկու հիմնական աղբյուրներից են։ Այնուհետև գետը թեքվում է հյուսիս, անցնելով բնակելի շրջաններից դեպի քաղաքի կենտրոն, անցնում է նաև Մակլաուդ Թրեյլը, հոսում է Կալգարիի Ստամպիդի ստադիոնի մոտով, և թափվում է արևմուտքից Կալգարի կենդանաբանական այգուց Բոու գետը։
Գետն ունի 120 կմ երկարություն և 1200 կմ² ջրավազանի տարածությունը։ Սկսվում է Էլբոուի լեռնաշղթայից մոտավորապես 2100 մ բարձրության վրա, թեքությունը գետաբերանում մոտավոր 1 % է Բոուի թափվող վայրից 1040 մ բարձրության վրա։


== Վտակներ ==
Այրոնի Վտակ Айрон(անգլ.՝ Iron Creek)
Բրըգի վտակ(անգլ.՝ Bragg Creek)
Հարիսի վտակ(անգլ.՝ Harris Creek)
Փրայմզի վտակ(անգլ.՝ Primez Creek)
Միլբյորնի վտակ(անգլ.՝ Millburn Creek)
Սփրինգբընկի վտակ(անգլ.՝ Springbank Creek)
Կալենի վտակ(անգլ.՝ Cullen Creek)
Մըյի վտակ(անգլ.՝ May Creek)
Լոտի վտակ(անգլ.՝ Lott Creek)


== Պատկերասրահ ==

		
		
		


== Ծանոթագրություններ ==
Մարգարիտա Մեկլինա

Մարգարիտա Մարատովնա Մեկլինա (ռուս.՝ Маргари́та Мара́товна Ме́клина, հուլիսի 15, 1972(1972-07-15), Լենինգրադ, ՌԽՖՍՀ, ԽՍՀՄ), ռուս արձակագիր, էսսեիստ և լրագրող, գրում է ռուսերեն և անգլերեն լեզուներով։


== Կենսագրություն ==
Մարգարիտա Մեկլինան ծնվել է 1972 թվականին, Լենինգրադում։ Մեծացել է Սանկտ Պետերբուրգում, սովորել է Ռուսաստանի մանկավարժական համալսարանի բանասիրական ֆակուլտետում։ Ստացել է նաև  ծրագրավորողի կրթություն։ 1994 թվականից ապրում է Սան Ֆրանցիսկոյում։ 
Իր առաջին պատմվածքները հրատարակել է հրեական «Բեդերեխ» թերթում (թիվ 6, 1993 թվական, դեկտեմբեր), «Вавилон» (1996) և «Митин журнал» (1997)           ալմանախներում, որին հաջորդում են «Улов», «Зеркало», «Новый берег», «Новая юность», «Урал», «Воздух», «Русская проза» ամսագրերում և ալմանախներում հրապարակումները։


== Ճանաչում ==
Անդրեյ Բելիի մրցանակի դափնեկիր «Արձակ» անվանակարգում (2003) «Իրական և հնարավոր աշխարհների հերոսական անխտրականության համար, «Սանկտ Պետերբուրգի ճակատամարտը» գրքի համար։
«Ռուսական մրցանակի» դափնեկիր «Իմ քրեական կապը արվեստի հետ» գրքի 2008 թվականի «Փոքր արձակ» անվանակարգում։
«Franc tireur» հրատարակչության «Ազատ հրաձիգ. արծաթե գնդակ» մրցանակի դափնեկիր (2009)։ «Nonconformism Act 2013» մրցանակի ֆինալիստ։
«НОС» մրցանակի ֆինալիստ (2014)։ «Нонконформизм-поступок 2016» մրցանակի ֆինալիստ։
«Մարկ Ալդանովի անվան գրական մրցանակի» դափնեկիր 2018 թվականի «Улай в Литве» կարճ պատմվածքի համար։


== Մատենագիտություն ==
Сражение при Петербурге : [Рассказы и эссе] / Маргарита Меклина. — М. : Новое Литературное Обозрение, 2003. — 363,[1] с. ; 19 см — (Soft Wave). Содерж.: Разд.: Построение стен; Матримонии; Ирландские сказки; Альбом Альфреда Лесли Сати; Сражение при Петербурге; Измена; Слайды. — ISBN 5-86793-239-7.
У любви четыре руки : [Рассказы, совместно с Лида Юсупова|Лидой Юсуповой] / Маргарита Меклина. — М. : Квир, 2008. — 177 p. : ports. ; 19 cm. — ISBN 5-91108-012-5, ISBN 978-5-91108-012-9.
POP3 : [Эпистолярный роман] / Аркадий Драгомощенко, Маргарита Меклина. — «Lulu-Press», 2008. — 266 p. ; 23 cm. — ISBN 978-0-557-03689-9.
А я посреди: Рассказы. — М.: АРГО-РИСК; Книжное обозрение, 2011. — 72 с. — (Серия «Воздух: Малая проза», вып. 3). — ISBN 5-86856-210-0.
Моя преступная связь с искусством: [Рассказы]. — М.: Русский Гулливер/Центр современной литературы, 2012. — 368 с. — ISBN 978-5-91627-081-5.
Вместе со всеми. — М.: Эксмо, 2014. — 480 с. — (Лауреаты литературных премий). — ISBN 978-5-699-70016-5.


== Ծանոթագրություններ ==


== Արտաքին հղումներ ==
Պաշտոնական կայք
Новая литературная карта России. Маргарита Меклина
Маргарита Меклина в «Журнальном зале»
Արտակ Գուլյան

Արտակ Ասծատուրի Գուլյան (1937, սեպտեմբերի 1, Քերթ, ԼՂՀ Մարտունու շրջան), հայ ընտրասերումնաբան։ Կենսաբանական գիտությունների դոկտոր (1999)։


== Կենսագրություն ==
1967 թվականին ավարտել է Երևանի պետական համալսարանը։ 1967 թվականից աշխատել է ՀԽՍՀ գյուղատնտեսական նախարարության Երկրագործության և բույսերի պաշտպանության գիտական կենտրոնում, 1993-2001 թվականներին եղել է Ընտրասերման բաժնի վարիչ, 2001-2003 թվականներին ՝ ԼՂՀ «Ակադեմիա» ընկերության հացահատիկային մշակաբույսերի սերմնաբուծության գծով գլխավոր մասնագետ։ 2003 թվականից դասավանդում է Արցախի պետական համալսարանում։


== Գործունեություն ==
Աշխատանքները վերաբերում են աշնանացան ցորենի օգտակար մուտանտների, բարձր բերքատու սորտերի ստացմանը և սերմնաբուծությանը։


== Երկեր ==
Դաշտային մշակաբույսերի սելեկցիա և սերմնաբուծություն, Երևան, 1999։
Երկրագործություն, Երևան։ Ա. հ., 2009, 229 էջ։
Գենետիկա, Ստեփանակերտ։ ԱրՊՀ հրատ., 2007, 135 էջ։
Դաշտային մշակաբույսերի սելեկցիա և սերմնաբուծություն, Ստեփանակերտ։ ԱրՊՀ հրատ., 2006։
Աշնանացան փափուկ ցորենի սելեկցիայում փորձարարական մուտագենեզի օգտագործման արդյունավետությունը, Երևան, 1999, 235, [6] էջ։


== Ծանոթագրություններ ==
Կունա (գյուղ, Գայսինի շրջան)

Կունա (ուկրաիներեն՝ Куна), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1700 թվականին։
2001 թվականի տվյալներով Կունա գյուղում բնակվում էր 1 906 մարդ։ Բնակավայրը զբաղեցնում է 2922 կմ² տարածք։ Բնակչության խտությունը կազմում էր 652,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լայանա

Լայանա  (իսպ.՝ Layana), բնակավայր և մունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Սինկո Վիլյաս շրջանում։ Տարածքը կազմում է 3,7 կմ2։ Բնակչությունը՝ 124 մարդ (2010 թվականի տվյալներով)։ Պրովինցիայի վարչական կենտրոնից գտնվում է 102 կմ հեռավորության վրա։
Պանգա (այլ կիրառումներ)

Պանգա անունը կամ տերմինը կարող է վերաբերել հետևյալ հոդվածներին․

Պանգա - գյուղ Էստոնիայի Ռիդալա շրջանի կազմում։
Պանգա - գյուղ Էստոնիայի Մուստյալա շրջանի կազմում։
Բժիշկներ (հեռուստասերիալ, 2016)

Բժիշկներ (հանգըլ՝ 닥터스, հանջա՝ 醫生, կորեերենի նոր ռոմանականացում՝ Dakteoseu}}), 2016 թվականի հարավկորեական դորամա (հեռուստասերիալ)։ Գլխավոր դերերը մարմնավորում են Փակ Շին Հյեն և Կիմ Ռե Վոնը։ Եթեր է հեռարձակվում հունիսի 20-ից, ամեն երկուշաբթի և երեքշաբթի, ժամը 22:00 (KTS)։


== Սյուժե ==
Հե Ջոնի պատանեկան կյանքը լավը չի եղել, դժվարին մանկություն է ունեցել։ Ի վերջո՝ կորցնելով տատիկին, մնացել է միայնակ։ Տատիկի առեղծվածային մահը բացահայտելու նպատակով դարձել է բժիշկ։


== Դերասաններ ==


=== Գլխավոր դերեր ===
Փակ Շին Հյե ։ Յու Հյե Ջոնգ
Կաի Սո Վոն։ Երիտասարդ Հյե Ջոնգ
Կիմ Ռե Վոն ։ Հոնգ Ջի Հոնգ
Փակ Սոլոմոն։ Երիտասարդ Ջի Հոնգ
Լի Սոնգ Կյոնգ ։ Ջին Սո Վու
Յուն Կյոն Սանգ ։ Ջունգ Յուն Դո


=== Հիվանդանոցի անձնակազմ ===
Կիմ Մին Սուկ ։ Չոի Կանգ Սու
Ջանգ Հյոն Սոնգ։ Կիմ Թե Հո
Յու Դա Ին։ Ջո Ին Ջու
Բեկ Սոնգ Հյոն։ Փի Յոնգ Գուկ
Ում Հյո Սուպ։ Ջին Մյոնգ Հո
Յուն Հե Յունգ։ Յուն Ջի Յունգ
Ջոն Գուկ Հվան։ Ջին Սոնգ Ջոնգ
Կիմ Կանգ Հյոն։ Կանգ Կյոնգ Ջուն
Ջո Հյոն Սիկ։ Ան Ջունգ Դե
Փյո Յե Ջին։ Հյոն Սու Ջին
Լի Սոն Հո։ Ջոնգ Փա Ռան
Չոի Սոնգ Ջե։ Հվանգբո Թե Յանգ
Ջի Յի Սու։ Յու Բյոլ


=== Այլ ===
Ջի Սու ։ Կիմ Սու Չոլ
Մուն Ջի Ին։ Չուն Սուն Հի
Կիմ Յոնգ Է։ Կանգ Մալ Սուն
Ջանգ Հե Գյոն։ Յու Մին Հո
Փակ Ջի Ա։ Լի Գա Ջին
Հան Բո Բե։ Յուն Յու Նա
Լի Հո Ջե։ Հոնգ Դոկ Սիկ


=== Կամեո ===
Լի Կի Վու։ Գոնգ Բյոնգ Դու


== Սաունդթրեկներ ==


=== OST Part 1 ===


=== OST Part 2 ===


=== OST Part 3 ===


== Ծանոթագրություններ ==


== Արտաքին հղումներ ==
http://program.sbs.co.kr/builder/programSubOnline.do?pgm_id=22000009527&pgm_build_id=16905&pgm_mnu_id=43792 Բժիշկներ (հեռուստասերիալ, 2016). պաշտոնական կայք
Doctors Archived 2016-06-25 at the Wayback Machine. Daum պորտալում (կոր.)։
Ժեկիե

Ժեկիե  (պորտ.՝ Jequié), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 148 974 մարդ՝ 2006 թվականի տվյալներով։ Գրավում է 3 035,423 կմ2 տարածք։ Բնակչության խտությունը՝ 49,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 1 056 408,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7103 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,694 (տվյալները՝ ՄԱԿ-ի զարգացման ծրագրի)։
Ազնվաց ձոր (դաշտ)

Ազնվաց ձոր, Գյոզալդարա, Գոզան դարա, դաշտ (հովիտ, ձորահովիտ), Հայկական լեռնաշխարհում Վանա լճից հարավ–արևմուտք, Բիթլիս քաղաքից հյուսիս-արևելք։ Չորս կողմիից շրջապատված է Հայկական Տավրոսի լեռնահամակարգին պատկանող լեռներով։ Ունի արգավանդ հողեր։ Համապատասխանում է Սպարկերտի գավառակին, որտեղ XIX դ սկզրներին կար 11 հայաբնակ և 4 քրդաբնակ գյուղ։


== Ծանոթագրություններ ==
Յուվաջիկ (Ուրֆայի նահանգ)

Անվան այլ կիրառումների համար տե՛ս՝ Յուվաջիկ (այլ կիրառումներ)Յուվաջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բիլ Կաուլից

Բիլ Կաուլից (գերմ.՝ Bill Kaulitz, սեպտեմբերի 1, 1989(1989-09-01), Լայպցիգ, Արևելյան Գերմանիա), Տոկիո Հոթել խմբի մեներգիչ։ 


== Կենսագրություն ==
Բիլը և երկվորյակ եղբայրը ծնվել են Լայպցիգ քաղաքում, Բիլը 10 րոպե ուշ։ Նրանց ծնողները՝ Սիմոնան և Յորգը ամուսնալուծվել են, երբ տղաները 7 տարեկան էին։ Երբ եղբայրները դարձել են 9 տարեկան, ընտանիքը տեղափոխվել է Լոտշե Մագբուռգ։ Այստեղ նրանց մայրը կրկին ամուսնացել է երգահան Գորդոն Տրումպյեռի հետ։
2001 թ. Բիլը և Թոմը իրենց երկու ընկերների հետ՝ Գուստավ Շեֆերի և Գեորգ Լիսթինգի հետ ստեղծում են «Devilish» խումբը, որը հետագայում անվանափոխվում է և ստանում «Tokio Hotel» անունը։
Զուրավա (այլ կիրառումներ)

Զուրավա անվանումը կարող է ունենալ հետևյալ կիրառումները․

Զուրավա - գյուղակ Արևմտյան Հայաստանում, Էրզրումի վիլայեթի Բայազետի գավառում,
Զուրավա - գյուղ Արևմտյան Հայաստանում, Վանի վիլայեթի Վանի գավառում։
Ռաֆիկ Ճաղարյան

Ռաֆիկ Սարգսի Ճաղարյան (1917 - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Ռաֆիկ Ճաղարյանը ծնվել է 1917 թվականին, Գետաշեն գյուղում։ Սկզբնական կրթությունն ստացել է հայրենի Գետաշեն գյուղում։ 1937 թվականին ավարտել է գյուղի միջնակարգ դպրոցը և անցել է ուսուցչական աշխատանքի։ 1939 թվականին ընդունվել է Երևանի հայկական պետական մանկավարժական ինստիտուտի բանասիրական ֆակուլտետը։ 1939 թվականի վերջին Ռաֆիկը զորակոչվել է կարմիր բանակ։ 
Ճաղարյանը մասնակցել է սպիտակ ֆինների դեմ մղված մարտերին։ 1940 թվականի մարտի 9-ին Կարելական ռազմաճակատում, գնդի կոմիսար Սմիռնովի կյանքը փրկելիս, ծանր վիրավորվել է ։ Մարտում ցուցաբերած խիզախության համար քաջարի հրետանավորն արժանացել է «Խիզախության համար» մեդալի։ Ճաղարյանն Անդրբևեռում գտնվող զորամասերից մեկում ծառայելիս է եղել, երբ սկսվել է մեծ Հայրենականը։ Եվ պատերազմի առաջին օրերից Ռաֆիկը եղել է մարտական շարքերում և ակտիվորեն մարտնչել է թշնամու դեմ։ Ռազմաճակատային թերթերը շատ են գրել 14-րդ բանակի 10-րդ գվարդիական դիվիզիայի 29-րդ գնդի հրետանավոր, ավագ սերժանտ Ճաղարյանի մարտական սխրագործությունների մասին։ 1944 թվականի դեկտեմբերին «Զա ռոդինա» թերթում տպագրվել է «Հրետանավոր Ճաղարյանը գրոհում է» խորագրով հոդվածը։ 1945 թվականի մարտին Գդինյա քաղաքի մատույցներում թշնամու արկի բեկորը ջարդել է Ճաղարյանի ոտքը։ Նա փոխադրվել է հոսպիտալ և բուժվելուց հետո վերադարձել է տուն։
Ճաղարյանը շուրջ 5 տարի կռվել է տարբեր ռազմաճակատներում։ Արժանացել է մի շարք շքանշանների ու մեդալների։ Պատերազմում շարքային զինվորից հասել է մարտկոցի հրամանատարի պաշտոնին։ Հայրենական պատերազմի առաջին կարգի հաշմանդամ Ճաղարյանը բնակություն է հաստատել Սևան քաղաքում և ակտիվորեն մասնակցել երիտասարդության, դպրոցականների ռազմահայրենասիրական դաստիարակությանը։


== Պարգևներ ==
«Խիզախության համար» մեդալ


== Ծանոթագրություններ ==
Անապատային բվեճ

Անապատային բվեճ կամ փարավոնի բվեճ (լատ.՝ Bubo ascalaphus) բվերի ընտանիքին պատկանող բվեճ, ապրում են Հյուսիսային Աֆրիկայում և Մերձավոր Արևելքում։ Գիտական անվանումն ստացել է հունական դիցաբանության դևերից մեկի՝ Ասկալաֆի անունով։


== Բնութագիր ==
Տարեց փարավոն բվեճը 46-50 սմ չափս ունեցող և 1900-2300 գ քաշ ունեցող թռչուն է։ Փետուրի ընդհանուր գույնը տատանվում է գունատ կարմիրից մինչև ավազագույն՝ սև կետերով։ Առջևի սկավառակը շրջապատված է նեղ, մուգ եզրով։ Կտուցը սև է։ Այն ունի փոքր փետուրի «ականջներ» և դեղնավուն-նարնջագույն աչքեր։ Արեալը ընդգրկում է հյուսիս-արևմտյան Աֆրիկայի մեծ մասը, Սահարայի անապատը և Արաբական թերակղզին։ Հայտնի է երկու ենթատեսակ, որոնք բնակվում են համապատասխանաբար հյուսիսային և հարավային տարածքների միջակայքում։

Bubo ascalaphus ascalaphus
Bubo ascalaphus desertorum —այն ավելի փոքր է, գունավորումը ավելի գունատ։


== Ապրելակերպ ==
Անապատային բվեճը նախընտրում է քարքարոտ անապատներ և կիսաանապատներ, լեռների լանջեր, կիրճեր և ժայռեր։ Այն որսում է փոքրիկ կաթնասուններ, սողուններ և թռչուններ՝ գիշերը և երեկոյան, նաև ուտում է բզեզներ և կարիճներ։ Որպես կանոն, նրանք կազմում են միապաղաղ զույգեր ամբողջ կյանքի համար։ Էգը երկու-չորս ձու է դնում փետրվար-մարտ ամիսներին։ Ինկուբացիոն ժամանակահատվածը 31-ից 36 օր է։ Ձագը լքում է բույնը 20-ից 35 օրվա ընթացքում, բայց մնում է ընտանիքի խմբում ևս 20-26 շաբաթ։ Կյանքի երկրորդ տարում ձևավորվում է վերարտադրության ունակությունը։


== Վարք ==
Փարավոնի բվեճը հայտնվում է ցերեկային ժամերին և հայտնվում է մթնոլորտում որս անելու համար մոտ 5 կմ 2 (2 քմ) տարածքում։ Այն կերակրվում է ցանկացած փոքրիկ արարածով, որը կարող է գտնել ներառյալ կաթնասուններ, թռչուններ, օձեր, մողեսներ, բզեզներ և կարիճներ։ Այն բարձրանում է բարձունքի վրա և հետևում, լսում է այնպես, որ հայտնաբերի շարժվող որսը նախքան իր զոհի վրա ընկնելը։


== Կարգավիճակ ==
Փարավոնի բվեճը ունի շատ մեծ տեսակներ և հաղորդվում է, որ այն առատ է գոնե միջակայքի մի մասում։ Այն առանձնահատուկ սպառնալիքների առջև չի կանգնում, և արդյունքում բնության պահպանության միջազգային միությունը առանձնացրել է որպես «Քիչ մտահոգող տեսակ» (Least Concern):


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Ալեքսանդր Ֆերսման

Ալեքսանդր Եվգենիի Ֆերսման ռուս.՝ (Александр Евгеньевич Ферсман, հոկտեմբերի 27 (նոյեմբերի 8), 1883 կամ 1883, Սանկտ Պետերբուրգ, Ռուսական կայսրություն - մայիսի 20, 1945(1945-05-20), Սոչի, ՌԽՖՍՀ, ԽՍՀՄ), ռուս երկրաքիմիկոս և հանքաբան, ԽՍՀՄ ԳԱ ակադեմիկոս (1919)։
Վլադիմիր Վերնադսկու աշակերտը։


== Գիտական գործունեություն ==
1907 թվականին ավարտել է Մոսկվայի համալսարանը։ 1907-09 թթ. աշխատել է Փարիզում և Հայդելբերգում։ 1909 թվականից՝ Մոսկվայի համալսարանի դասախոս։ 1919-30 թթ. ԽՍՀՄ ԳԱ միներալոգիական թանգարանի տնօրեն։ Եղել է «Պրիրոդա» («Природа») հանդեսի կազմակերպիչներից (1912) և խմբագիրներից։ Ֆերսմանւ մասնակցել է Կոլա թերակղզու, Տյան Շանի, Կզլկումի և Կարակումի, Ուրալի, Անդրբայկալի և այլ շրջանների հետազոտություններին։ Առավել կարևոր կիրառական նշանակություն ունեցան Խիբինի տունդրայի (1920 թվականից) և Մոնչետունդրայի (1930 թ.-ից) ուսումնասիրությունները, ուր Ֆերսմանի մասնակցությամբ հայտնաբերվեցին ապատիտի և պղինձ-նիկելի հանքավայրեր։
Ալեքսանդր Ֆերսմանը ԽՍՀՄ-ում երկրաքիմիայի հիմնադիրներից Է։ Նա զբաղվել է կլարկների պրոբլեմով և տարրերի միգրացիայով։ Հետազոտությունների զգալի մասը վերաբերում է գրանիտային պեգմատիտների ուսումնասիրությանը։
1922-45 թթ.-ին եղել է ԳԱ տարբեր ինստիտուների (ռադիումի, միներալոգիայի և երկրաքիմիայի, երկրաբանական գիտությունների) տնօրենը։ Հայրենական մեծ պատերազմի ժամանակ ստեղծել և ղեկավարել է ՍՍՀՄ ԳԱ երկրաբանա-աշխարհագրական գիտությունների բաժանմունքին առընթեր՝ խորհրդային բանակին գիտական օգնություն ցույց տվող հանձնաժողովը։
Լայն ճանաչում են ստացել Ֆերսմանի հանրամատչելի գրքերը և հոդվածները («Հիշողություններ քարի մասին», 1940, «Հետաքրքրաշարժ միներալոգիա», «Հետաքրքրաշարժ երկրաքիմիա», 1950 և այլն)։
Ֆերսմանի հիշատակին ՌԴ աշխարհագրական ընկերությունը սահմանել է նրա անվան շքանշան։


== Մրցանակներ ==
Ստացել է մի շարք մրցանակներ՝

Վ․ Ի․ Լենինի անվ․ մրցանակ (1929)
ՍՍՀՄ պետ․ մրցանակ (1942)
Լոնդոնի երկրաբական ընկերության Վոլաստոնի անվան պալլադիումե մեդալ (1943)Պարգևատրվել է Աշխատանքային կարմիր դրոշի շքանշանով։ Ալեքսանդր Ֆերսմանի անունն են կրում ֆերսմիտ և ֆերսմանիտ միներալները։


== Երկեր ==
Избр․ труды, т․ 1—7, М․, 1952—62
Երկրաքիմիա, հ․ 1-4, Ե․, 1933-39


== Ծանոթագրություններ ==


== Արտաքին հղումներ ==

ՌԴ գիտությունների ակադեմիայի արխիվային կայքում
Ֆերսմանի մասին
Ֆերսմանի հիշատակին
Մարինա Մարգարյան

Մարինա Միտուշի Մարգարյան (հուլիսի 28, 1957(1957-07-28), Երևան, Հայկական ԽՍՀ, ԽՍՀՄ), հայ բժիշկ, ՀՀ նախկին պատգամավոր։  Բժշկական գիտությունների դոկտոր, պրոֆեսոր։


== Կենսագրություն ==
Մարինա Մարգարյանը ծնվել է 1957 թվականի հուլիսի 28-ին Երևանում։ 1980 թվականի ավարտել է Երևանի Մ. Հերացու անվան պետական բժշկական ինստիտուտի ստոմատոլոգիական ֆակուլտետը։ 1987թվականին՝ Մոսկվայի կենտրոնական գիտահետազոտական ստոմատոլոգիական ինստիտուտի ասպիրանտուրան։
1980-1988 թթ. աշխատել է Երևանի կայազորային հոսպիտալի բժիշկ - ստոմատոլոգ։ 1988-1989 թթ.՝ ԵՊԲԻ մանկական ստոմատոլոգիայի ամբիոնի ասիստենտ։ 1988-1996 թթ.՝ ստոմատոլոգիական ֆակուլտետի գիտական քարտուղար։ 1994-2006 թթ.՝ ԵՊԲՀ մանկական ստոմատոլոգիայի ամբիոնի դոցենտ։ 2000-2006 թթ.՝ ԵՊԲՀ ստոմատոլոգիական հիվանդությունների կանխարգելման և մանկական ստոմատոլոգիայի ամբիոնի վարիչ։ 2001-2006թթ.՝ ԵՊԲՀ ստոմատոլոգիական ֆակուլտետի դեկան, 2005-2006 թթ.՝ ԵՊԲՀ թիվ 2 համալսարանական ստոմատոլոգիական պոլիկլինիկայի ղեկավար։ 2006-2007 թթ.՝ Հայ և ֆրանսիական քոլեջի ատամնատեխնիկական դպրոցի փոխտնօրեն։ 2007-2008 թթ.՝ ԵՊԲՀ-ի ընտանեկան ստոմատոլոգիայի ամբիոնի, 2009 թվականից՝ թերապևտիկ և ընտանեկան ստոմատոլոգիայի ամբիոնի պրոֆեսոր։ 2011 թվականից ակնաբուժություն, լոռ և ստոմատոլոգիա «025» մասնագիտական խորհրդի գիտական քարտուղար է։


== Քաղաքական գործունեություն ==
2017 թ. ապրիլի 2-ին ԱԺ պատգամավոր է ընտրվել «Ծառուկյան» կուսակցությունների դաշինքի համապետական ընտրական ցուցակով։


== Պարգևներ ==
Պարգևատրվել է ԵՊԲՀ  ոսկե (2000-2008 թթ.) մեդալներով, արժանացել է մի շարք պատվոգրերի։


== Գիտական գործունեություն ==
1989 թ. պաշտպանել է թեկնածուական թեզը Կիրովի անվան ռազմա-բժշկական ակադեմիայում, քաղաք Լենինգրադ §Первичная профилактика основных стоматологических заболеваний и ее эффективность у военнослужащих переменного состава советской армии թեմայով
1990 թ. շնորհվել է բժշկական գիտությունների թեկնածուի գիտական աստիճան
2005 թ. պաշտպանել է դոկտորական թեզը ԵՊԲՀ –ում «Мониторинг стоматологической заболеваемости и его роль в разработке программ профилактики для населения Республики Армения» թեմայով
2006 թ. շնորհվել է բժշկական գիտությունների դոկտորի գիտական աստիճան
2006 թ. շնորհվել է պրոֆեսորի գիտական կոչում
2016 թ.-ից առ այսօր Eurasia Oral Patology Project գրանտային ծրագրի ղեկավարՀեղինակ է բազմաթիվ գիտական աշխատությունների, հոդվածների (130-ից ավել), ունի 7 ռացիոնալիզատորական առաջարկ, և 2 գյուտ, 14 մեթոդական ձեռնարկներ։ Բազմակի անգամ տպագրվել է արտասահմանյան և ՌԴ գիտական հանդեսներում։ Հանդիսացել է 8 գիտական թեզի ղեկավար։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Նովոբուրեյսկի

Նովոբուրեյսկի (ռուս.՝ Новобурейский), քաղաքատիպ ավան Ռուսաստանի Ամուրի մարզի Բուրեյսկի շրջանի կազմում։
Բնակչությունը 2010 թվականին գրանցված տվյալներով կազմում էր 8770 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գինունգագապ

Գինունգագապ (հին իսլանդերեն Ginnungagap, «Հզոր ճեղքը»), սկզբնական քաոս, անդունդ սկանդինավյան դիցաբանության մեջ։ Այնտեղ բացակայում է կյանքը, սակայն սկզբում այնտեղ եղել են երկու աշխարհ Նիֆլհեյմը և Մուսպելլհեյմը, որտեղ ծնվել է հսկա Իմիրը և սկիզբ դրել աշխարհի ստեղծմանը։ Սկանդինավյան քարտեզագիրները վաղ 15-րդ դարից փորձում էին մեկուսացնել, կամ բացահայտել Գինունգագապի իսկական աշխարհագրական դիրքը։
Սկանդինավյան առասպելներում  ' Գինունգագապը ' ( «Հզոր անդունդ », ճեղք») հանդիսանում է մեծ, վաղեմի անդունդ, քաոս, որ գոյություն ուներ մինչև տիեզերքի ստեղծումը։ Այլընտրանքային ստուգաբանությամբ՝ կապելով  ginn -  նախածանցը  Ginnungagap  սկզնբական տառերի հետ, հայտնաբերվել է ծիսային, սակրալ իմաստ ՝  ginn - heilagr ,  ginn - regin  ( երկուսն էլ վերաբերվում են աստվածների ) և ginn - runa  (նկատի ունենալով ռունագրեր ), որը մեկնաբանում է Գինունգագապին որպես " Տարածությունը լցրած կախարդական (նաև արարչական) ուժ ".


== Առասպելի մեջ ==
Գինունգագապը հանդես է գալիս նորվեգական առասպելներում որպես սկզբնական քաոս, անհատակ անդունդ, Gylfaginning նշում է՝

Տիեզերքի առաջացավ այն ժամանակ, երբ երկու հակառակ մասերը, գոտիները, բևերները հանդիպում են Գինունգագապի մեջտեղում։


== Աշխարհագրական ռացիոնալացում ==
Սկանդինավյան քարտեզագիրները՝ 15 - րդ դարից սկսած, փորձում էին տեղայնացնել, կամ բացահայտել Գինունգագապիին որպես իրական աշխարհագրական մաս, որտեղից էլ ծնունդ է առնում միֆն։
Ըստ Հին Նորվեգական՝ 15 - րդ դարի (նախաԿոլումբյան), հանրագիտարանի տեքստերի խորագրերից  Gripla  (  Փոքր Ժողովածու) - Գինունգագապին գտնվում է Գրենլանդիայի և Վինլենդի (Հյուսիսային Ամերիկա ) միջև։
Ավելի ուշ՝ 17 - րդ դարում, Իսլանդական եպիսկոպոս Քըդբրանդուր Թորլաքսոն, նաև օգտագործում է  Ginnungegap  անունը, որ անվանի նեղուցը, հնարավոր է նկատի ունենալով Դեւիսի նեղուցը, որը առանձնացնում է Գրենլանդիայիա հարավային ծայրամասը  Estotelandia-ից։


== Ծանոթագրություններ ==


== Աղբյուրներ ==
Dillmann, F. X. (1998). "Ginnungagap" in: Beck, H., Steuer, H. & Timpe, D. (Eds.) Reallexikon der germanischen Altertumskunde, Volume 12. Berlin։ de Gruyter. ISBN 3-11-016227-X.


== Տես նաև ==
Քաոս


== Արտաքին հղումներ ==
Քըդբրանդուր Թորլաքսոնի է 1606 թ. Հյուսիսատլանտյան շրջանի քարտեզը [1]
(9884) Պրիբրամ

(9884) Պրիբրամ (անգլ.՝ Pribram), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 12-ին Միլոշ Տիխիի և Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,376561 ա. մ., առավելագույնը մոտենում է 2,0444 ա. մ. հեռավորության վրա և հեռանում 2,7087 ա. մ.։ Արեգակի շուրջ մեկ ամբողջական պտույտ է կատարում 1338,2 երկրային օրվա ընթացքում, իր ուղեծրով շարժվելով միջինում 0,269018 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9884) Պրիբրամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կեսկլին (Տալլին)

Կեսկլին (էստ․՝ Kesklinn), Էստոնիայի մայրաքաղաք Տալլինի կենտրոնական շրջան։ Հյուսիս-արևմուտքից սահմանակցում է Պիհյա-Տալլին, արևմուտքում՝ Քրիստինե, հարավ-արևմուտքում՝ Նիմմե, արևելքում՝ Լասնամայե և Պիրիտա թաղամասերին, հարավում՝ Ռայե քաղաքին։ Հյուսիսից քաղաքային շրջանի ափերը ողողում է ֆիննական ծովը, սահմանը հանդիսանում է ֆիննական ծոցի ջրերը։ Նախքան 1993 թ.-ին տարածքային բարեփոխումները՝ շրջանը բաժանված էր 4 մասի։
Կեսկլին շրջանը իր մեջ ընդգրկում է Յուլեմիստե լիճը և Տալլինի նավահանգիստը։ Շրջանին է ենթարկվում Աեգնա կղզին։
Հին քաղաքի ու նավահանգստի հարևանությամբ տեղակայված են գործարար կենտրոններ։ Այս շրջանում են գտնվում քաղաքի մշակութային և հասարակական հաստատությունները, Էստոնիայի Ազգային ժողովի, կառավարության, օպերայի, ազգային գրադարանի շենքերը, Կալևյան մարզադաշտը, ինչպես նաև մեծ թվով թանգարաններ (Մաարյամյաե ամառային դաստակերտի ամրոց և այլն), թատրոններ և պետական հաստատություններ։ Այստեղ բնակելի տարածքի գները ամենաբարձրն են ոչ միայն Տալլինում, այլև ամբողջ Էստոնիայում։ 
Հին քաղաքից բացի տեսարժան վայրեր են համարվում 18-րդ դարում բարոկկո ոճով կառուցված Եկատերինյան պալատը հարակից այգիներով հանդերձ, ինչպես նաև Թաթարի և Ռոտերմաննա թաղամասերը։ 
Քաղաքի այս շրջանում են գտնվում նաև 42 կանաչապատ տարածքներ, այդ թվում՝ Կադրիորգյան, Տուումպարկ, Հիրվե, Տամմսարե զբոսայգիները։


== Պատկերներ ==

		
		
		


== Տես նաև ==
Տալլին


== Ծանոթագրություններ ==
Մանի լա Կամպան

Մանի լա Կամպան (ֆր.՝ Magny-la-Campagne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 552 մարդ, բնակչության խտությունը` 88.18 մարդ/կմ²։ Բնակավայրը զբաղեցնում է 6.26 կմ² տարածք։
2017 թվականի հունվարից Մեզիդոն Կանոն, Լեզ Օտիե Պապիոն, Կուպսարտ, Կրևեկեր ան Օժ, Կրուասանվիլ, Գրանշան լը Շատո, Լեկոդ, Մանի լը Ֆրել, Լը Մենիլ Մոժե, Մոնտեյ, Պերսի ան Օժ, Սեն Ժյուլեն լը Ֆոկոն և Վիե Ֆյումե համայնքների հետ միասին հանդիսանում է Մեզիդոն Վալե դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 25 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 390 աշխատունակ (15-64 տարեկան)  բնակիչ, որոնցից ակտիվ էին 293-ը, իսկ ոչ ակտիվները` 97։ Ակտիվության ցուցանիշը կազմում է 75,1 %։ 293 աշխատունակ մարդկանցից աշխատել է 270 անձ (147 տղամարդ և 123 կին)։ Գործազուրկ են եղել 23 անձ (7 տղամարդ և 16 կին)։ 97 անաշխատունակներից 38-ը եղել են աշակերտներ կամ ուսանողներ, 35-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Pull & Bear (ընկերություն)

Pull & Bear–ը իսպանական հագուստ և աքսեսուարներ արտադրող ընկերություն է։ Վաճառվում է ամբողջ աշխարհում, այդ թվում նաև Հայաստանում։ Իսկ 2011 թվականի սեպտեմբերից այն սկսել է վաճառվել նաև առցանց։


== Խանութներ ==

Pull & Bear–ը ունի ավելի քան 872 խանութներ հետևյալ երկրներում՝ Մարոկկո, Եգիպտոս, Մեքսիկա, Կոլումբիա, Կոստա Ռիկա, Դոմինիկյան Հանրապետություն, Էկվադոր, Գվատեմալա, Հոնդուրաս, Սալվադոր, Պանամա, Չինաստան, Սաուդյան Արաբիա, Թուրքիա, Ինդոնեզիա, Ճապոնիա, Ղազախստան, Լիբանան, Հորդանան, Արաբական Միացյալ Էմիրություններ, Հարավային Կորեա, Ֆիլիպիններ, Սինգապուր, Թայլանդ, Օման, Կատար, Քուվեյթ, Բահրեյն, Իսպանիա, Ռուսաստան, Լեհաստան, Իտալիա, Ֆրանսիա, Պորտուգալիա, Հունաստան, Ռումինիա, Ուկրաինա, Հունգարիա, Կիպրոս, Բուլղարիա, Սլովենիա, Սլովակիա, Լիտվա, Խորվաթիա, Հայաստան, Իռլանդիա, Մալթա, Չեխիա, Բոսնիա և Հերցեգովինա, Սերբիա, Ալբանիա, Անդորա,Ադրբեջան, Էստոնիա, Վրաստան, Լատվիա, Մակեդոնիա, Մոնտենեգրո, Միացյալ Թագավորություն։


== Ծանոթագրություններ ==
Սամոյեդ

Սամոյեդ (ռուս.՝ Самоедская собака կամ ռուս.՝ Самоед, անգլ.՝ Saoyed), բնակվում է Ռուսաստանի ամենացուրտ վայրում՝ Սիբիրում։ Այս «ժպտերես» շները լծկան շներ են. օգտագործվում են ցուրտ վայրերում՝ սահնակներ քաշելու համար։ Նրա հայրենիքը համարվում է Սիբիրը։


== Արտաքին տեսք ==


=== Չափեր ===
Արուների հասակը 51-66 սանտիմետր է, էգերինը՝ 46-56 սանտիմետր։


=== Աչքեր ===
Սամոյեդները ունեն մուգ աչքեր (սովորաբար սև կամ շագանակագույն)։ Երբեմն կարող են հանդիպել կապույտ կամ այլ գույնի աչքերով սամոյեդներ, սակայն այդպիսի շները չեն կարող մասնակցել ցուցադրումների։ Նրանք ըստ աչքերի գույնի պատկանում են «շագանակագույն և սև բաժին»-ի իրենց ընտանիքում՝ ըպիթզների ընտանիքում։ Նրանց աչքերը նշաձև են (ունեն նշի ձև)։


=== Ականջներ ===
Սամոյեդներն ունեն հաստ, ուղիղ, եռանկյունաձև ականջներ, որոնք ծածկված են մորթիով։ Գրեթե միշտ նրանց ականջները սպիտակ են, բայց երբեմն հանդիպում է մի թեթև մուգ շագանակագույն երանգ ունեցող ակաջներով սամոյեդներ, սովորաբար այդ դեպքերում այդպիսի գույն է ունենում ականջների շուրջը։


=== Պոչ ===
Նրանք ունեն երկար, հաստ պոչ, որը ծածկված է սպիտակ հատս մորթու շերտով։ Սամոյեդների պոչը պառկած է ետևում՝ միկողմի վրա։ Ցուրտ եղանակին նրանք կարող են քնել պոչը քթին դրած, որպեսզի հաղորդեն լրացուցիչ ջերմություն։


=== Մորթի ===
Սամոյեդներն ունեն շատ հաստ և խիտ մորթի, քանի որ ապրում են ցուրտ վայրերում։ Նրանք իրենց հաստ և խիտ մորթու շնորհիվ կարողանում են դիմակայել սաստիկ ցրտին և սառնամանիքին, նրանք իրենց մորթու շնորհիվ կարողանում են հեշտությամբ տանել -50 °C (-58 °F) էլ ցածր ջերմաստիճանը։ Մորթու գույնը սպիտակ է լինում։


== Բնավորություն ==
Սամոյեդները շատ բարի և ընկերասեր շներ են։ Հենց այդ հատկանիշն է նրանց դարձնում վատ պաշտպան շներ։ Չնայած, որ նրանք երբեք ագրեսիվ չեն լինում, կարող են հաչալ այն ամենի վրա ինչ իրենց կասկածի տեղիք կարող է տալ։ Նրանք շատ աշխույժ են, շատ են սիրում մարզվել ու զբոսներ։


== Պատմություն ==
Սամոյեդները սերվել են Սիբիրում։ Առաջին անգամ տարվել են Անգլիա 1800-ականներին։ Առաջին անգամ ԱՄՆ են գնացել տասնամյակներ հետո։
Այս շները օգտագործվել են Բևեեռային ուսումնասիրությունների ժամանակ 19-րդ դարի վերջին 20-րդ դարի սկզբին։


== Պատկերասրահ ==

		
		
		
		
		


== Գրականություն ==
The Dog Encyclopedia (DK) book
Samoyed FCI standard


== Ծանոթագրություններ ==


== Արտաքին հղումներ ==
Սամոյեդ  շուն
Ժողովածու (1109)

Ժողովածու (1109), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1109 թվի տակ։ Ձեռագիրը գրվել է 1640 թվականին Պողոս երեց գրիչի կողմից։ Գրված է թղթի վրա, որը ունի 15.5×10.7 չափս։ Ձեռագիրը կազմված է 304 թերթից։ Գրված է միասյուն, բոլորագրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի՝ 153բ։


== Բովանդակություն ==
Գր․ Նարեկացւոյ Մեկնութիւն Երգոց երգոյն։
Գր․ Կեսարացւոյ Անուանք քաղաքաց։
Հարցմունք և պատասխանիք՝ Զիարդ քահանայքն ճաշակեն ի հին զատկին։
Ներս․ Շնորհալւոյ Թուղթ առ Մանուէլ կայսր։
Պօղոսի Տարօնացւոյ Թուղթ առ Թէոփիստէ։
Վարդանայ Աշխարհացոյց։
Մովս․ Խորենացւոյ Աշխարհացոյց։
Պատմութիւն Հացունեաց խաչին։
Քարոզք (Գր․ Տարօնացի, անանուն)։
Պատմութիւն Յեսուայ։
Ի Մատթէի մեկնութենէն Գր․ Տաթևացւոյ։


== Ծանոթագրություններ ==
Կրկնակոշիկներ (պատմվածք)

«Կրկնակոշիկներ» (ռուս.՝ Калоши), ռուս խորհրդային գրող Միխայիլ Ալեքսանդրովիչ Շոլոխովի պատմվածքը՝ գրված 1926 թվականին:


== Հրապարակումներ ==
«Կրկնակոշիկներ» պատմվածքն առաջին անգամ լույս է տեսել 1926 թվականի մայիսի 5-ին «Գյուղացիական երիտասարդության հանդեսում» (ռուս.՝ «Журнале крестьянской молодёжи») (թիվ 9) և ընդգրկվել է «Լազուր տափաստան» ժողովածուում (1926)։ Կնոջն ուղղված 1926 թվականի ապրիլի 1-ի նամակում Միխայիլ Շոլոխովը գրում է. «Այսօր լրացավ ուղիղ մեկ շաբաթը, երբ մենք հեռացանք տանից <...> «Կրկնակոշիկները» կտեղավորեմ „Ж[урнал] К[рестьянской] М[олодёжи]“-ում»։


== Գործող անձինք ==
Պատմվածքի գլխավոր հերոսը Սյոմկան է, Սյոմկայի մայրը՝ Ստեպանովնան։ Սյոմկան սիրահարված է Մարինկային։ Գրիշկան, որին անվանում են «Մոկրոուսիյ», ստանիցայի տղա է, ով գալիս է ստանիցայում կազմակերպվող խաղ ու պարի հավաքույթներին նոր կրկնակոշիկներով, ինչի համար էլ Մարինկային շատ է դուր գալիս։ Անանուն անձնավորություն վաճառականը Սյոմկայից ցուլ է գնում։


== Քննադատություն ==
Պատմվածքն ավարտվում է այսպես. «Խռխռալով մայրը ընկավ ծնկների վրա, բռնեց Սյոմկայի ոտքերը և բարձր ձայնով ողբալով ալեհեր գլուխը խփում էր հատակին <...> Սյոմկան, ոտքերը քաշելով, գնում էր դեպի դուռը, իսկ նա ծնկների վրա սողալով գնում էր նրա ետևից, ներս սեղմելով հագուստի  բացվածքից դուրս ընկած չորացած, կապտած կրծքերը, խեղդվելով լաց էր լինում, և արցունքները հոսում էին Սյոմկայի կրկնակոշիկների վրա»։ Պատմվածքի այսպիսի ավարտի կապակցությամբ Ս. Գ. Սեմյոնովան գրել է. «Այո, այդպիսի չքավորությունը և ցավը, ծայրաստիճան գրգռվածությունը, մոր այդպիսի մահացու վրդովմունքը, կարելի է համարել յուրահատուկ սպանություն և ողբերգություն, որը կախված է այս պարզ միամիտ խուտորային սիրո սյուժեի վրա»։ Վ. Մ. Լիտվինովը այս պատմվածքը համարում էր «անկեղծորեն թույլ», բայց նա նաև նշում էր, որ Միխայիլ Շոլոխովի թերությունները «ոչ թե բոլոր նորեկ գրողների թերությունների նման են, այլ դա առաքինություն է, որն առկա է հազարից միայն մեկի մոտ»։ Կարևորելով Միխայիլ Շոլոխովի պատմվածքը՝ Գ. Ս. Երմոլաևը գրել է, որ այն «Քաղաքականությունից դուրս է, կենտրոնացած է զուտ մարդկային խնդիրների վրա, և նրա կերպարները գործում են իրենց սրտի կանչով կամ ֆիզիկական դրդապատճառներով»։


== Ծանոթագրություններ ==


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — С. 292—293. — 1216 с.: ил. ISBN 978-5-94238-022-9.


== Արտաքին հղումներ ==
Михаил Шолохов. Калоши
Румянцевский музей. Калоши
Լոռի առողջավայր

Լոռի առողջավայր, առողջավայր Հայաստանի Լոռու մարզում, Վանաձորի սաղարթավոր և փշատերև անտառներով շրջապատված գեղատեսիլ կիրճում, Երևանից 130 կմ հյուսիս։


== Կլիմա ==
Կլիման բարեխառն լեռնային է, հուլիսին օդի միջին ջերմաստիճանը 18 °C է, հունվարին՝ -6 °C, տարեկան տեղումները՝ 550-600 մմ։


== Բուժիչ գործոններ ==
Բուժման եղանակներն են ջրաբուժությունը՝ «Լոռի» հանքային ջրով, օդաարևաբուժությունը, պարաֆինաբուժությունը։ Գործում Է «Վանաձորասար»  (Վանաձոր քաղաքի տարածքում),  «Սոճուտ» և «Օձուն»  (մանկական) առողջարանները, «Լոռի» հանգստյան տունը և այլն։ Բուժվում են ստամոքսաղիքային համակարգի, հենաշարժական ապարատի և կանանց սեռական օրգանների առանձին հիվանդություններով հիվանդները։
Դավիթ Ամսալեմ

Դավիթ Ամսալեմ (օգոստոսի 11, 1960(1960-08-11), Երուսաղեմ), իսրայելցի քաղաքական գործիչ, «Լիկուդ» կուսակցության Քնեսեթի անդամ, նախկինում զբաղեցրել է կապի նախարարի, կիբեր և ազգային թվային հարցերի նախարարի պաշտոնները։


== Կենսագրություն ==
Ամսալեմը ծնվել և մեծացել է Երուսաղեմի Կիրյաթ Յովել թաղամասում՝ 1959 թվականին, Մարոկկոյից Իսրայել ներգաղթածի ընտանիքում։ Պատանեկության տարիներին սովորել է Օր Էցիոն միջնակարգ դպրոցում։ Իսրայելի պաշտպանության բանակում ծառայել է տանկային կորպուսում՝ որպես 500-րդ դիվիզիայի տանկի հրամանատար։ Դավիթ Ամսալեմը Բար-Իլան համալսարանից ստացել է բակալավրի կոչում տնտեսագիտության և բիզնեսի կառավարման ոլորտում։
1990-ական թվականների սկզբին անդամագրվել է «Լիկուդ» կուսակցությանը, եղել է քարտուղարության անդամ և Երուսաղեմի նույն կուսակցության մասնաճյուղի խորհրդի նախագահ։ 2013 թվականին Երուսաղեմի քաղաքային խորհրդի ընտրություններում Ամսալեմնառաջադրվել է քաղաքային խորհրդի ընտրություններում, սակայն չի ընտրվել։
2003 թվականին Ամսալեմը ձերբակալվել է այլ կասկածյալների հետ՝ Երուսաղեմի «Լիկուդ» մասնաճյուղի համար հարյուրավոր դիմումների կեղծման մեջ ներգրավված լինելու կասկածանքով։ Նրանց դեմ հարուցված քրեական գործը կարճվել է՝ ապացույցների բացակայության պատճառով։
Քնեսեթի 20-րդ ընտրություններում նա եղել է 21-րդ համարը։ 2015 թվականի մայիսին նշանակվել է ներքին գործերի և շրջակա միջավայրի պաշտպանության կոմիտեի նախագահ։
2019 թվականի հուլիսի 1-ին նա նշանակվել է կապի նախարար Իսրայելի 34-րդ կառավարությունում՝ որպես անցումային կառավարություն, այն բանից հետո, երբ նախորդ նախարար Այուբ Կարան հրաժարական է տվել։ Նա վերընտրվել է 2019 թվականի սեպտեմբերին և 2020 թվականի մարտին։ 2020 թվականի մայիսին նշանակվել է Կիբեր և ազգային թվային հարցերի նախարար։


== Անձնական կյանք ==
Ամսալեմը այրի է, ունի երկու դուստր։ Նրա կինը՝ Ռոզի Ամսալեմը, աշխատել է Երուսաղեմի քաղաքապետարանում մինչև 2009 թվականը։ Մահացել է թոքերի քաղցկեղից։


== Ծանոթագրություններ ==


== Արտաքին հղումներ ==
Депутаты Кнессета 25-го созыва